stanford-oval/wikipedia huggingface dataset:
אופל וקטרה B
"אופל וקטרה B"

מנוע קדמי.
סוג מנוע: מנועי בנזין ומנוע דיזל.
סוג הנעה: הנעה קדמית 4x2.
5 נוסעים (דגם סדאן 4 דלתות, דגם הצ'בק 5 דלתות).
בשנת 1998 עבר דגם "אופל וקטרה B" מתיחת פנים.
בשנת 1998 השיגה אופל וקטרה את המקום השלישי במכירות ב"קטגוריה D" באירופה, עם כ-273 אלף יחידות.
"אופל וקטרה B" > דגמים (בין השנים 1995–2002)

"Vectra BelAir" (דגם בסיסי).
"Vectra Beauty" (דגם בסיסי).
"Vectra "CD".
"Vectra CD Exklusiv".
"Vectra Exklusiv CDX".
"Vectra Sport".
תצורות "אופל וקטרה A"

4 דלתות - סדאן.
5 דלתות - האצ'בק .
5 דלתות - סטיישן.
תמונות

"אופל וקטרה B", שנת 1997
"אופל וקטרה B"
"אופל וקטרה B" בתצורה 4 דלתות
"אופל וקטרה B" בתצורה 4 דלתות
"אופל וקטרה B" - מבט לתא הנהג ו-לוח מחוונים
"אופל וקטרה B" דגם "2.0 TDI EcoTec", שנת 1999
"אופל וקטרה B" דגם "2.0 TDI EcoTec", שנת 1999
"אופל וקטרה B" דגם "2.0 TDI EcoTec", שנת 1999
"אופל וקטרה B" - סטיישן
"אופל וקטרה B" - סטיישן
"אופל וקטרה B" - סטיישן
"אופל וקטרה B" - ניידת משטרה בגרמניה
"אופל וקטרה B" - ניידת משטרה
"אופל וקטרה B" - ניידת משטרה
ראו גם

אופל
אופל אסקונה A
אופל אסקונה B
אופל אסקונה C
אופל וקטרה A
אופל וקטרה C
אופל קפיטן
אופל אדמירל
הערות שוליים

↑  "אופל וקטרה A" - הנעה כפולה 4x4 vectraturbo.de
↑  "אופל וקטרה B" - מפרט automobile-catalog.com/model/opel/vectra_b
↑  "אופל וקטרה B" בין השנים 1999-1996 car.info/en-se/opel/vectra/b
↑  מבחן דרכים: אופל וקטרה 99' הפתעה מתחת למכסה, באתר גלובס, 28 בינואר 1999
↑  "אופל וקטרה B" irmscher.com/uk/opel-products/further-models/vectra/b
מונטגיו (אי, באחה קליפורניה)

| --- | --- |

תצפית על הדלתה של הקולורדו. האי מונטגיו הוא האי הגדול במרכז
 נתונים גאוגרפיים
 מיקום:  הדלתה של הקולורדו במפרץ קליפורניה
 קואורדינטות:  31°44′18″S 114°44′47″W﻿ / ﻿31.738333°S 114.746389°W﻿ / -31.738333; -114.746389
 שטח:  132.8 קילומטר רבוע
 אורך:  32 קילומטר
 נתונים מדיניים
 מדינה:  מקסיקו מקסיקו
 אוכלוסייה:  0
  (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו מונטגיו(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו מונטגיו(למפת באחה קליפורניה רגילה) מקסיקלי טיחואנה אנסנדה איסלה סדרוס ארצות הברית האוקיינוס השקט  מפרץ קליפורניה  סונורה בא. קלי. הדרומיתמונטגיו(למפת באחה קליפורניה מוגדלת) מקסיקלי טיחואנה אנסנדה איסלה סדרוס ארצות הברית האוקיינוס השקט  מפרץ קליפורניה  סונורה באחה קליפורניה הדרומיתמונטגיו
 
האי מונטגיו (בספרדית: Isla Montague) הוא אי בשפך של הנהר קולורדו במועצה האזורית מקסיקלי, במדינת באחה קליפורניה מקסיקו, והוא חלק מהדלתה של הקולורדו וחלק מאזור גאולוגי נרחב יותר הקרוי שקע סלטון. אורכו המקסימלי 32 קילומטרים.
ההפרש בין הגאות לשפל באזור הדלתה של הקולורדו הוא בין הגדולים בעולם, עד עשרה מטרים. ובשיא הגאות, האי מונטגיו מוצף לגמרי. אף שהאיים בדלתה השתנו מאוד במהלך השנים מופיע האי במפה משנת 1873.
אקולוגיה

האקלים באזור האי חם מאוד וצחיח, כשממוצע המשקעים בשנה הוא 60 מילימטרים. האקולוגיה של האי מונטגיו עברה שינויים רדיקליים יחד עם אזור הדלתה של הקולורדו, שהאי הוא חלק ממנו, בשל הטיית מי הנהר והשימוש במימיו במעלה הזרם. המים היחידים המגיעים לדלתה, למעט שיטפונות מדי פעם, הם שפכים מחקלאות.
ידוע על לפחות שבעה מינים של עופות מים המקננים באי מונטגיו. האי הוא אחת משתי מושבות קינון פעילות של שחפית אלגנטית (Thalasseus elegans) במקסיקו. במהלך מחקר בן שנתיים, התברר כי רבים מהקנים נהרסים בהצפות מהגאות, אבל לעומת זאת רק קנים מועטים נפלו קורבן לטריפה. התגובה של העופות המקננים על האי מונטגיו לאירועי אל ניניו הייתה דרמטית כשמושבות של סולה לבנת-בטן (Sula leucogaster) התחלפו במושבות של סולה כחולת-רגל (Sula nebouxii) וגידול במספר העופות המקננים של שחפית גמדית אמריקנית (Sternula antillarum), שחפית אלגנטית ושחפית מלכותית (Thalasseus maximus), כמו גם גזרן אמריקני (Rynchops niger).
האי מונטגיו הוא אחד המקומות הבודדים שבהם ניתן למצוא את צדפת הדלתה של הקולורדו Mulinia coloradoensis, מין בסיכון של צדפה. מין זה היה פעם נפוץ מאוד בשפך הנהר קולורדו, אבל כיום קיים במעט מקומות מבודדים. הצטמצמות האוכלוסייה של הצדפה מוסברת בעליית מליחות המים בשל הטיית המים והשימוש בהם במעלה נהר הקולורדו.
משאבי אנרגיה

בשנת 1981 גילתה Pemex, חברת הנפט הלאומית של מקסיקו, גז טבעי, וגרמה בכך למבול של בקשות לזיכיונות של חיפושי גז ונפט בעיר יומה שבמדינת אריזונה הסמוכה. האזור נחקר במטרה לבדוק שימוש בכוח הגאות והשפל ליצירת חשמל.
הערות שוליים

1 2  The Delta of the Colorado River, David L. Alles (ed.), Western Washington University, August 6, 2006.
↑  Eduardo Palacios; Eric Mellink (1993). "Additional Records of Breeding Birds from Montague Island, Northern Gulf of California". Western Birds. 24 (4): 259–262.
↑  E. Peresbarbosa; E. Mellink (2001). "Nesting Waterbirds of Isla Montague, Northern Gulf of California, Mexico: Loss of Eggs due to Predation and Flooding, 1993–1994". Waterbirds. 24 (2): 265–271. doi:10.2307/1522040. JSTOR 1522040.
↑  Antonio Badan (2003). "The effects of El Niño in Mexico: A survey" (PDF). Geofísica Internacional. 42 (3): 567–571. אורכב מ-המקור (PDF) ב-2016-09-24. נבדק ב-2016-06-10.
↑  Carlie A. Rodriguez; Karl W. Flessa; David Le Dettman (2001). "Effects of Upstream Diversion of Colorado River Water on the Estuarine Bivalve Mollusc Mulinia coloradoensis" (PDF). Conservation Biology. 15 (1): 249–258. doi:10.1046/j.1523-1739.2001.99463.x.
↑  "Find prompts scramble", The Courier, Vol. 90, No. 152, Aug 4, 1981.
| --- | --- |
בקרת זהויות :  VIAF: 3119148947759154950002   WorldCat (עם VIAF): 3119148947759154950002
שלום מ' פאול

| --- | --- |
אין תמונה חופשית
 לידה:  1936 פילדלפיה, ארצות הברית 
 פטירה:  2020 (בגיל 84 בערך) 
 ענף מדעי:  מדעי היהדות
 מקום לימודים:  אוניברסיטת פנסילבניה  בית המדרש לרבנים באמריקה 
 מוסדות:  בית המדרש לרבנים באמריקה  האוניברסיטה העברית בירושלים 
 
שלום מורטון פאול (Shalom Morton Paul; ‏2 במאי 1936 – 16 בנובמבר 2020) היה פרופסור למקרא באוניברסיטה העברית בירושלים.
ביוגרפיה

פאול נולד ב־1936 בפילדלפיה. בשנת 1965 קיבל תואר דוקטור מאוניברסיטת פנסילבניה. נסמך לרבנות בבית המדרש לרבנים באמריקה, ושימש שם פרופסור חבר למקרא בשנים 1961–1971. ב־1969 הגיע לאוניברסיטה העברית בירושלים כמרצה בכיר אורח. ב־1970 עלה לישראל, וב־1971 התמנה למרצה בכיר באוניברסיטה העברית ובאוניברסיטת תל אביב (1971–1974). ב־1985 הועלה לדרגת פרופסור חבר באוניברסיטה העברית, וב-1991 התמנה בה לפרופסור מן המניין. ב־2004 פרש כפרופסור אמריטוס.
במהלך השנים הצטברו נגד פאול תלונות על הטרדות מיניות. ב־2013 חתם על הסכם עם האוניברסיטה שאסר עליו ללמד ולהדריך סטודנטיות ולהעסיק עוזרות מחקר. ב־2015, בעקבות מידע נוסף, האוניברסיטה הרחיקה אותו מהקמפוס.
מחקרו

פרק זה לוקה בחסר. אנא תרמו לוויקיפדיה ו.
פרסומיו

פרק זה לוקה בחסר. אנא תרמו לוויקיפדיה ו.
ישעיה מ–סו, מקרא לישראל, ירושלים תשס"ח
עמוס, מקרא לישראל, ירושלים תשנ"ה
דניאל, מקרא לישראל, ירושלים תשפ"ג
ספר יובל

Chaim Cohen, Victor Avigdor Hurowitz, Avi Hurvitz, Yochanan Muffs, Baruch J. Schwartz, and Jeffrey H. Tigay (eds.), Birkat Shalom: Studies in the Bible, Ancient Near Eastern Literature, and Postbiblical Judaism: presented to Shalom M. Paul on the occasion of his seventieth birthday, 2 v., Winona Lake, Ind.: Eisenbrauns, 2008.
לקריאה נוספת

"Paul, Shalom Morton," in: Encyclopaedia Judaica, 1996, Vol. 1, p. 35.
ביבליוגרפיה של פרסומיו:
"Publications of Shalom M. Paul," in: Birkat Shalom (2008), pp. xxi-xxvii.
הערות שוליים

↑   ירדן סקופ, פרופסור בגמלאות הורחק מהאוניברסיטה העברית בעקבות מידע על הטרדה, באתר הארץ, 8 ביוני 2015
| --- | --- |
בקרת זהויות :  NLI: 987007266332605171  PLWABN: 9810607835505606  BIBSYS: 90183058  BnF: cb12808151x (data)  CiNii: DA01526975  GND: 123165709  ISNI: 0000 0001 1838 7651  LCCN: n86141964  NKC: zmp20231202301  NLA: 56963698  NTA: 073227846  RERO: 02-A003675642  SUDOC: 05941121X  VcBA: 495/310038  VIAF: 46888093   WorldCat (עם VIAF): 46888093 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
הכיבוש המוסלמי של פרס

מפת אזור המזרח התיכון לפני תחילת הפלישות הערביות מוסלמיות לתחומי האימפריה הסאסאנית
הכיבוש המוסלמי של פרס בוצע על ידי ח'ליפות ראשידון בין השנים 632 לספירה עד 651 לספירה והוא הוביל לנפילת האימפריה הסאסאנית וכמו כן גם לדעיכת הדת הזורואסטרית.
עלייתם של המוסלמים בחצי האי ערב חפפה לחולשה פוליטית, חברתית, כלכלית וצבאית חסרת תקדים בפרס. בעוד שבעבר היא הייתה מעצמה עולמית גדולה, האימפריה הסאסאנית מיצתה את משאביה האנושיים והחומריים לאחר עשרות שנים של לוחמה נגד האימפריה הביזנטית. המתחים הפנימיים באימפריה הסאסאנית החמירו בעקבות הוצאתו להורג של המלך ח'וסרו השני בשנת 628. לאחר מלחמת האזרחים באימפריה הסאסאנית שהתקיימה בין השנים 628 עד 632(אנ'), לא הייתה לאימפריה הסאסאנית יותר שלטון מרכזי.
בשנת 633 הכוחות המוסלמים ערבים החלו לתקוף לראשונה את האימפריה הסאסאנית כאשר כוחות בהנהגתו של ח'אלד בן אל-וליד פלשו לאזור מסופוטמיה, שהיה המרכז הפוליטי והכלכלי של האימפריה הסאסאנית. לאחר שח'אלד בחר לקחת במקום זאת חלק בהנהגת הלוחמים במסגרת הקרבות שנערכו באותה העת מול האימפריה הביזנטית באזור הלבנט, הלוחמים הערביים-מוסלמים איבדו לבסוף השליטה באזורים אותם הם כבשו במקור. הפלישה המוסלמית השנייה התקיימה במהלך שנת 636, תחת הנהגתו של סעד איבן אבי וואקאס, כאשר הניצחון בקרב אל-קאדסיה הוביל לכך שהאימפריה הסאסאנית חדלה לשלוט בכל האזורים שנמצאו ממערב לאזור בו נמצאת בימינו איראן. במשך שש השנים הבאות הרי זגרוס, אשר היוו מחסום טבעי, סימנו את הגבול בין ח'ליפות ראשידון והאימפריה הסאסאנית. בשנת 642 הורה עומר בן אל-ח'טאב, אשר באותה העת היה הח'ליף של המוסלמים, על פלישה בקנה מידה גדול לפרס אשר בוצעה על ידי כוחות הצבא של ח'ליפות ראשידון, ואשר הובילה לכיבוש מוחלט של האימפריה הסאסאנית עד שנת 651. בשנת 644, לפני סיפוחה המוחלט של פרס על ידי המוסלמים ערבים, נרצח עומר בן אל-ח'טאב על ידי אבו לולואה פירוז(אנ'), אשר היה בעל מלאכה פרסי שנלכד בקרב והובא לחצי האי ערב כעבד.
עד שנת 651 רוב המרכזים העירוניים בתחומי האימפריה הסאסאנית לשעבר, למעט המחוזות לאורך הים הכספי (טבריסטן וטרנסאוקסיאנה), היו תחת שליטת הכוחות הערביים מוסלמים. יישובים רבים נלחמו נגד הפולשים. בערים רבות נערכו מעשי מרד כאשר מקומיים הצליחו להרוג את המושלים הערבים מוסלמים, או תקפו את החיילים הערבים מוסלמים. בסופו של דבר, תגבורת צבאית ערבית מוסלמית הצליחה לשים סוף להתקוממויות והדבר הוביל לשליטה אסלאמית מוחלטת. האיסלאמיזציה של איראן הייתה הדרגתית לאורך מאות שנים, כאשר חלק גדול מהאוכלוסייה המקומית מעולם לא המירה את הדת והיו מקרים רבים של שריפת כתבים זורואסטריים ושל הוצאות להורג של כמרים - במיוחד באזורים בהם הייתה התנגדות אלימה לפולשים. אף על פי כן הפרסים בחרו לשמר את תרבותם בין היתר על ידי המשך השימוש בשפה הפרסית כשפה הדומיננטית ובכך שהתרבות האיראנית המשיכה להיות התרבות הדומיננטית באזור זה. עד סוף תקופת ימי הביניים האסלאם הפכה לדת השלטת באיראן.
ראו גם

היסטוריה של איראן
מארי קלייר

| --- | --- |

 תדירות:  חודשי
 סוגה:  אופנה
 מו"ל:  Shkulev Media Holding, Marie Claire Album 
 מייסד:  Jean Prouvost, Marcelle Auclair 
 בעלים:  Jean Prouvost, Évelyne Prouvost 
 עורך ראשי:  ארנו דה קונטדס (צרפת) אנדריאה ארבלאיז (ארגנטינה) ניקי בריגר (אוסטרליה) מארי או'ריורדן (בריטניה)
 תאריכי הופעה:  1937–הווה (כ־87 שנים) 
 שפה:  צרפתית, יוונית, רומנית, הולנדית, הונגרית, טורקית, פולנית, רוסית, גרמנית, איטלקית, אנגלית, ספרדית 
 מדינה:  צרפת, איטליה 
 ISSN:  0025-3049
 www.marieclaire.com
 
מארי קלייר הוא כתב עת בינלאומי צרפתי-בריטי שפורסם לראשונה בצרפת בשנת 1937, ואחריו בבריטניה בשנת 1941. מאז מתפרסמות מהדורות שונות במדינות ובשפות רבות. המגזין מתמקד בנשים ברחבי העולם ובמספר נושאים גלובליים כמו בריאות, יופי ואופנה.
היסטוריה

מארי קלייר נוסד על ידי ז'אן פרובוסט ומרסל אוקלר. הגיליון הראשון שלו יצא בשנת 1937, והוא הופץ בכל יום רביעי עד שנת 1941, כשיצא לראשונה בלונדון. בשנת 1976, פרובוסט פרש ובתו אוולין השתלטה על המגזין והוסיפה את קבוצת לוריאל לחברה.
ברחבי העולם

נכון לשנת 2022, מארי קלייר מפרסם מהדורות ביותר מ-35 מדינות בחמש יבשות.
ברחבי העולם > ארצות הברית

המהדורה האמריקאית של המגזין הוקמה על ידי תאגיד הרסט בשנת 1994. להרסט סניפים בצרפת, איטליה ובמספר מיקומים בארצות הברית, כולל דטרויט, החוף המערבי, ניו אינגלנד, המערב התיכון, הדרום מערב והדרום מזרח. סדרת הריאליטי של רשת אסקוייר "Running In Heels", עוקבת אחר שלושה מתמחים העובדים במשרד של המגזין בניו יורק. העורכת הראשית משנת 2012 עד שנת 2020 הייתה אן פולנוידר. ב-9 בדצמבר 2019, הרסט הודיעו כי פולנוידרתעזוב את תפקידה בסוף השנה. איה קנאי, אז מנהלת האופנה הראשית של הרסט, הוכתרה לעורכת החדשה של המגזין, והתחילה בינואר 2020. סאלי הולמס החליפה את איה קנאי, שהפתיעה את בכירי הרסט החברה כשהיא עברה לפינטרסט אחרי תשעה חודשים בלבד כעורכת ראשית.
במהלך המגפה, הרסט הפחיתה את תדירות ההדפסה של המגזין מ-11 גיליונות ל-7 בלבד בשנת 2020, ובמקום זאת השיקה את הגיליון הדיגיטלי הראשון שלה עם פני השער של ג'נט מוק. זה גם הפך את Power Trip לווירטואלי. Power Trip הוא כנס הנטוורקינג השנתי של מארי קלייר בן 36 שעות, בהזמנה בלבד, בתשלום על כל ההוצאות לנשים מצליחות בכל הענפים שפולנוידר השיקה בשנת 2016 כדרך להבליט את המגזין בסצנת האירועים. במאי 2021, תארגיד התקשורת Future US רכש את המהדורה האמריקאית של המגזין מהרסט ופרסם אותה מאז חודש יוני 2021. בספטמבר 2021, הוכרז שגיליון קיץ 2021 של מארי קלייר יהיה המהדורה המודפסת האחרונה שלו, והמנויים הנותרים יקבלו גיליונות של הרפרס בזאר.
ברחבי העולם > בריטניה

מארי קלייר השיקו מהדורה מודפסת בבריטניה בשנת 1988, עם אתר שהושק בשנת 2006 ובו קטעים על חדשות יומיות, תצוגות מסלול, צילומים ודיווחים, אופנה ויופי, קניות, הורוסקופים יומיים ותחרויות.
בספטמבר 2019, הבעלים של המגזין דאז, TI Media, הודיע כי המהדורה המודפסת הסופית תפורסם בנובמבר והמותג יהפוך לדיגיטלי בלבד. לאתר הבריטי יש כיום 2 מיליון משתמשים חודשיים.
נכון לשנת 2022, מארי קלייר בריטניה מתפרסם על ידי הוצאת פיוצ'ר, שרכשו את TI Media.
ברחבי העולם > אוסטרליה

מגזין מארי קלייר מנוהל על ידי המגזין והמוציא לאור הדיגיטלי אר מדיה, שרכש את פסיפיק מגזינס בשנת 2020.
אתר המגזין הושק בשנת 2016 לאחר שהזכויות הדיגיטליות הוחזרו לפסיפיק מגזינס מ-Yahoo והוא מספק חדשות יומיות על אופנה, יופי וסגנון חיים.
ברחבי העולם > יפן

המהדורה בשפה היפנית של מארי קלייר, שפורסמה לראשונה בשנת 1982, הייתה המהדורה הבינלאומית הראשונה שפורסמה במדינה שאינה דוברת צרפתית, וכן המהדורה הראשונה שאינה אירופית, אם כי היא הפסיקה להתפרסם לאחר גיליון יולי 2009, בין היתר בשל המיתון הכלכלי.
לאחר השקה מחודשת, מאז שנת 2012, מארי קלייר פורסם ביפן בשם "מארי קלייר סטייל". פורמט חדש זה מוצע כמוסף בחינם ביומיאורי שימבון ומופץ בפרברים עשירים יותר של יפן.
ברחבי העולם > שאר העולם

למארי קלייר יש מהדורות בערבית שמתפרסמות בערב הסעודית, ירדן, כווית, לבנון, איחוד האמירויות, מצרים, מרוקו ואלג'יריה. בשנת 2010 הושקה מהדורה אינדונזית. המגזין פורסם במקסיקו על ידי טלוויסה מאז 1990 אך הפסיק את פרסומו עקב מגפת המגפת הקורונה ביוני 2020 והופץ שוב על ידי פאשן גרופ ביוני 2021 והחל הפצה בארגנטינה במרץ 2019.
מהדורות בינלאומיות של מארי קלייר הופסקו בקולומביה (1991–2019), אסטוניה (2007–2010), גרמניה (1990–2003), הודו, פיליפינים (2005–2009), ופולין.
הערות שוליים

↑  "Historical development of the media in France" (PDF). McGraw-Hill Education. אורכב מ-המקור (PDF) ב-25 בפברואר 2015. נבדק ב-24 בפברואר 2015. {{cite web}}:  (עזרה)
↑  "Avec Jean Prouvost, Marcelle Auclair fonda « Marie-Claire » magazine féminin inspiré des magazines américains" (p. 319).
↑  Alexandra Hughes; Keith A Reader (11 במרץ 2002). Encyclopaedia of Contemporary French Culture. Routledge. p. 357. ISBN 978-1-134-78866-8. נבדק ב-22 בנובמבר 2014. {{cite book}}:  (עזרה)
↑  "Marie Claire France". Fashion Model Directory (FMD). נבדק ב-20 בפברואר 2013. {{cite web}}:  (עזרה)
↑  "The Group History". Marie Claire Group. אורכב מ-המקור ב-11 באפריל 2013. נבדק ב-20 בפברואר 2013. {{cite web}}:  (עזרה)
↑  "Marie Claire Group around the world". Marie Claire Group. אורכב מ-המקור ב-26 במאי 2015. נבדק ב-23 במאי 2015. {{cite web}}:  (עזרה)
1 2  Marikar, Sheila (2019-12-09). "Marie Claire Editor Departing for Health Start-Up". The New York Times (באנגלית אמריקאית). ISSN 0362-4331. נבדק ב-2019-12-09.
1 2  Hopkins, Kathryn (2021-05-11). "Hearst Magazines Sells Marie Claire U.S. to Future". WWD (באנגלית אמריקאית). נבדק ב-2021-08-05.
↑  "'Marie Claire' U.S., the Print Magazine, Is No More". Fashionista (באנגלית). נבדק ב-9 בנובמבר 2021. {{cite web}}:  (עזרה)
1 2  Westbrook, Ian (10 בספטמבר 2019). "Marie Claire to stop producing UK print magazine after November". BBC. נבדק ב-10 בספטמבר 2019. {{cite web}}:  (עזרה)
↑  "About Us". Are Media. ארכיון מ-10 במרץ 2021. נבדק ב-28 באפריל 2021. {{cite web}}:  (עזרה)
↑  Mariko Morimoto; Susan Chang (2009). "Western and Asian Models in Japanese Fashion Magazine Ads: The Relationship With Brand Origins and International Versus Domestic Magazines". Journal of International Consumer Marketing. 21 (3): 173–187. doi:10.1080/08961530802202701.
↑  "Japan's Marie Claire edition to end". The Japan Times. 1 ביולי 2009. נבדק ב-1 ביולי 2009. {{cite web}}:  (עזרה)
↑  "Chronicle of Japanese Fashion Magazines by Yuri Yokoi 12/12: Marie Claire Style with New Concept". fashion headline.(הקישור אינו פעיל, July 2018)
↑  "Women's Mags Skirt Culture Clash in Arab Market". Manila Bulletin. 17 באוגוסט 2009. אורכב מ-המקור ב-14 ביוני 2018. {{cite news}}:  (עזרה)
↑  "From the hand of Editorial Perfil, Marie Claire magazine arrived in Argentina". www.perfil.com. במרץ 2019. נבדק ב-2019-08-23. {{cite web}}:  (עזרה)
↑  "Televisa ajusta Editorial, solo mantendrá títulos más leídos".
↑  "Confirma Editorial Televisa cierre de 5 publicaciones". 16 ביוני 2020. {{cite web}}:  (עזרה)
↑  "G+J stellt "Marie-Claire" ein". Netzeitung.de. 1 בספטמבר 2003. אורכב מהמקור ב-13 במאי 2010. נבדק ב-18 במאי 2017. {{cite web}}:  (עזרה)תחזוקה - ציטוט: bot: original URL status unknown (link)
↑  "People, GEO, Marie Claire to cease publication". Best Media Info.
↑  "Outlook Shuts Three Magazines". Medianama. 2013-07-29.
↑  "Farewell T3, Marie Claire, and Seventeen: You will be missed". Abugged life. 17 במרץ 2009. נבדק ב-25 ביוני 2013. {{cite web}}:  (עזרה)
↑  "Poland Marie Claire". Wirtualne Media.
| --- | --- |
בקרת זהויות :  MusicBrainz: f16757f7-f254-40bc-b337-651ef52a4a0a
הפסקת האש של חג המולד

| --- | --- |
חיילים בריטים וגרמנים נפגשים
חיילים בריטים וגרמנים נפגשים
 תאריך יצירה:  25 בדצמבר 1914 
 
צלב שהוצב באזור איפר שבבלגיה בשנת 1999, לציון הפסקת האש שאירעה במקום בשנת 1914
הפסקת האש של חג המולד הייתה הפסקת אש ספונטנית וקצרה שאירעה בחג המולד של שנת 1914 בחלק מאזורי הלחימה בין צבאות גרמניה, צרפת ובריטניה, במהלך מלחמת העולם הראשונה. זה היה אקט אי-התוקפנות המפורסם ביותר בסדרה של אקטים אי-תוקפניים ספונטניים במהלך מלחמת העולם הראשונה, המכונה באנגלית "Live and let live" (חייה ותן לחיות) (אנ').
הפסקת האש החלה ב-24 בדצמבר, ערב חג המולד, כאשר חיילי הצבא הגרמני החלו לקשט לכבוד החג את אזור הביצורים שלהם בגיזרת איפר בבלגיה. החיילים תלו נרות על העצים, וחגגו את המאורע בשירת שירי חג המולד כמו "לילה שקט, לילה קדוש" ("Silent Night" באנגלית; "Stille Nacht" בגרמנית). החיילים הבריטים שהיו מוצבים בשוחות הנגדיות הגיבו בשירת שירי חג מולד בשפה האנגלית.
בערב חג המולד קיבלו שני הצדדים "מתנות" לכבוד חג המולד: הגרמנים קיבלו קופסת סיגריות ומקטרת עם ציור של הקיסר וילהלם השני, והבריטים קיבלו מהמלכה מרי סיגריות, ממתקים ומכתב ברכה. מובן שזו הייתה הזדמנות למשפחות החיילים לשלוח מתנות לחיילים בחזית. המתנות היוו גורם חשוב בהפסקת האש כאשר חיילים החליפו מתנות ביניהם. לאחר ששני הצדדים צעקו זה לזה ברכות לחג, נפגשו בכמה מקומות ב"שטח ההפקר" קבוצות של חיילים גרמנים ובריטים שהחליפו ביניהם מתנות קטנות לחג, כמו משקאות חריפים או סיגריות.
הירי הארטילרי בגזרה זו הופסק גם הוא באותו הלילה. הפסקת האש התפשטה גם לאזורים אחרים של קו הלחימה, כאשר במקומות מסוימים אף נערכו משחקי כדורגל בין חיילי הצבא הגרמני והבריטי. הפסקת האש נמשכה ברוב האזורים עד סופו של ליל החג, אך במקומות מסוימים נמשכה עד ראש השנה הנוצרי. הפסקת האש אפשרה לכוחות לאסוף גופות של לוחמים שניגפו בקרב ולהביא אותם לקבורה מאחורי קווי הלחימה. במקומות מסוימים בשטח ההפקר אף נערכו הלוויות משותפות.
גודלה של הפסקת האש בין החיילים הצרפתים לגרמנים היה מצומצם בהרבה מזו שהתקיימה בין החיילים הגרמנים לאלו הבריטים. בין הבריטים לגרמנים לא הייתה שנאה רבה הודות לכך שהמלחמה עוד לא הייתה בשיא ואילו מרבית החיילים הצרפתיים שמדינתם נפגעה מהפלישה הגרמנית לצרפת לא העלו בדעתם לפגוש חיילים גרמנים.
הפסקת האש אירעה למרות התנגדותם של הדרגים הבכירים של הצבאות הלוחמים. בהמשך המלחמה מפקדי הצבאות החליטו כי אין לאפשר להפסקת אש שכזו לקרות שוב, ולכן בערבי חג המולד הבאים יחידות התותחנים השונות קיבלו פקודה להפגיז ללא הפסקה גם בחג עצמו, וזאת כדי למנוע אפשרות של הפסקת אש ספונטנית נוספת. אמצעי נוסף בו נעשה שימוש היה יצירת תחלופה מתמדת של כוחות בין הקווים השונים, על מנת למנוע מן החיילים להכיר את הצד הנגדי.
בתרבות הפופולרית

ב-2005 הופק הסרט "חג שמח" (בצרפתית: "Joyeux Noël") המבוסס על פרשה זו.
הפרשה מוזכרת בשיר "Let The Truce Be Known" של להקת אורפנד לנד הישראלית.
הפרשה מוזכרת בקליפ לשירו של פול מקרטני "Pipes of Peace".
הפרשה מוזכרת בסדרת המסע בזמן דוקטור הו בפרק הספיישל לחג המולד 2017.
הפרשה מוזכרת בשיר "Christmas Truce" של להקת Sabaton השוודית.
נבחרת אנגווילה בכדורגל

נבחרת אנגווילה בכדורגל (באנגלית: Anguilla national football team) היא נבחרת הכדורגל הלאומית של אנגווילה.
נבחרת אנגווילה נחשבת לאחת הנבחרות החלשות בעולם. הדירוג הנוכחי של נבחרת אנגווילה ברשימת הדירוג של פיפ"א, הוא המקום ה-209 בעולם, נכון ל-19 בספטמבר 2024; הניקוד הוא 782.08 – ללא שינוי לעומת ניקוד קודם. דירוג השיא 189 נמדד לראשונה ביוני 1997, והדירוג הנמוך ביותר 210 נמדד לראשונה בנובמבר 2019.
כל גביעי העולם

1930 עד 1998 - לא נרשמה
2002 עד 2022 - לא העפילה
גביע הזהב של CONCACAF

1991 עד 2002 - לא העפילה
2003 - לא נרשמה
2005 - פרשה
2007 עד 2025 - לא העפילה
ליגת האומות של CONCACAF

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ארצות הברית 2019-2020 | ג | שלב הבתים | 4 | 0 | 0 | 4 | 2 | 21 |
| ארצות הברית 2022-2023 | ג | שלב הבתים | 4 | 0 | 2 | 2 | 2 | 5 |
| ארצות הברית 2023-2024 | ג | שלב הבתים | 4 | 0 | 0 | 4 | 0 | 19 |
| ארצות הברית 2024-2025 | ג | שלב הבתים | 4 | 1 | 0 | 3 | 3 | 4 |
| ארצות הברית 2026-2027 | ג |  |  |  |  |  |  |  |
| סה"כ | סה"כ | סה"כ | 16 | 1 | 2 | 13 | 7 | 49 |
משחקי תיקו כוללים גם משחקים שהוכרעו בבעיטות הכרעה
הערות שוליים

↑  דירוג לנבחרות לאומיות לגברים באתר פיפ"א
1 2  החל ממאי 1997 – אז החל דירוג פיפ"א לנבחרת זו
רונה בקרמן

| --- | --- |

 לידה:  30 במרץ 1977 (בת 47) גבעתיים, ישראל 
 מדינה:  ישראל 
 עיסוק:  דיבוב ומשחק
 מקום לימודים:  בית צבי 
 nm4106018/ פרופיל ב-IMDb
 
רונה בקרמן עם גור קורן בהצגה "חמישה קילו סוכר", תיאטרון גשר
רונה בקרמן עם גור קורן בהצגה "חמישה קילו סוכר", תיאטרון גשר
רונית (רונה) בקרמן (נולדה ב-30 במרץ 1977) היא שחקנית, זמרת, מדבבת וקריינית ישראלית.
ביוגרפיה

רונה בקרמן (נולדה בשם רונית בקרמן) נולדה וגדלה בגבעתיים. כילדה שרה רונה במקהלות בבית הספר והייתה חברה בלהקת הנוער הייצוגית של גבעתיים. למדה בתיכון אורט טכניקום גבעתיים במגמת קולנוע. את שירותה הצבאי עשתה בבית הדין הצבאי בקסטינה.
בתום שירותה הצבאי למדה בקרמן ב"מכללת רדיו תל אביב" את קורס מקצועות הרדיו בניהולו של דורי בן זאב ועבדה כמלצרית מזמרת במסעדת "נייטליין" ברעננה. בנוסף, הועסקה במשך שנתיים ב"טליסמה הפקות" וכן כמלבישה בעונה השלישית של הסדרה "הפוך" ובשעשועון "משולש הבידור" בהנחיית אורנה פיטוסי. בשנת 1998 עבדה בתיאטרון אורנה פורת ובבית צבי כמנהלת הפקות ועוזרת במאי, עד שהחליטה לעבור מתפקידי הפקה לקדמת הבמה.
בשנים 1999–2002 למדה לימודי משחק בבית צבי.
בשנת 2013 בחרה לשנות את שמה הפרטי ל"רונה".